“Navoiy” erkin industrial-iqtisodiy zonasida tovarlarni rasmiylashtirishda bojxona yuk deklaratsiyasini to‘ldirish qoidalarini tasdiqlash to‘g‘risida

O‘zbekiston Respublikasi Bojxona kodeksi, “Davlat bojxona xizmati to‘g‘risida”gi O‘zbekiston Respublikasi Qonunining (O‘zbekiston Respublikasi Oliy Majlisining Axborotnomasi, 1997-yil, 9-son, 230-modda) 6-moddasiga va Vazirlar Mahkamasining 2009-yil 23-apreldagi 120-sonli qarori (O‘zbekiston Respublikasi qonun hujjatlari to‘plami, 2009-yil, 17-son, 215-modda) bilan tasdiqlangan “Navoiy” erkin industrial-iqtisodiy zonasi hududida alohida bojxona rejimi to‘g‘risidagi nizomga muvofiq Davlat bojxona qo‘mitasi qaror qiladi:
 1. “Navoiy” erkin industrial-iqtisodiy zonasida tovarlarni rasmiylashtirishda bojxona yuk deklaratsiyasini to‘ldirish qoidalari ilovaga muvofiq tasdiqlansin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kundan keyin kuchga kiradi.
 Ushbu Qoidalar O‘zbekiston Respublikasining Bojxona kodeksi, O‘zbekiston Respublikasining “Davlat bojxona xizmati to‘g‘risida”gi Qonuni 6-moddasi (O‘zbekiston Respublikasi Oliy Majlisining Axborotnomasi, 1997-y., 9-son, 230-modda) va O‘zbekiston Respublikasining Vazirlar Mahkamasining 2009-yil 23-apreldagi 120-son qarori (O‘zbekiston Respublikasi qonun hujjatlari to‘plami, 2009-y., 17-son, 215-modda) bilan tasdiqlangan “Navoiy” erkin industrial-iqtisodiy zonasi hududidagi alohida bojxona rejimi to‘g‘risidagi nizomga muvofiq “Navoiy” erkin industrial-iqtisodiy zonasiga (bundan keyingi o‘rinlarda “Navoiy” EIIZ deb yuritiladi) joylashtirilayotgan va undan chiqarilayotgan tovarlarga bojxona yuk deklaratsiyasini (bundan keyingi o‘rinlarda BYuD deb yuritiladi) to‘ldirish tartibini belgilaydi.
 1. “Navoiy” EIIZga joylashtirilayotgan va undan chiqarilayotgan tovarlarga BYuD “Bojxona yuk deklaratsiyasini to‘ldirish tartibi to‘g‘risida”gi yo‘riqnoma (ro‘yxat raqami 2773, 2016-yil 6-aprel) (bundan buyon matnda Yo‘riqnoma deb yuritiladi) asosida to‘ldiriladi. 
 2. Tovarlarni “Navoiy” EIIZga olib kirish va undan olib chiqish vaqtida bojxona rasmiylashtiruvi uchun bojxona organlariga O‘zbekiston Respublikasining Bojxona kodeksida nazarda tutilganlardan qo‘shimcha ravishda mazkur Qoidalarning ilovasida keltirilgan hujjatlar taqdim etiladi.
 3. Ilgari vaqtincha saqlash, erkin ombor va bojxona ombori bojxona rejimiga joylashtirilgan tovarlar to‘g‘ridan to‘g‘ri erkin bojxona zonasi bojxona rejimiga rasmiylashtirilishi mumkin.
 O‘zbekiston Respublikasi bojxona hududida ilgari vaqtincha olib kirish va qayta ishlash bojxona rejimlariga joylashtirilgan chet el tovarlari hamda O‘zbekiston Respublikasi bojxona hududidan tashqariga ilgari vaqtincha olib chiqish va qayta ishlash bojxona rejimlariga joylashtirilgan tovarlar belgilangan tartibda boshqa bojxona rejimiga rasmiylashtirilgandan so‘ng, erkin bojxona zonasi bojxona rejimiga rasmiylashtirilishi mumkin.
 4. Bojxona rasmiylashtiruvi bo‘yicha mutaxassisi tomonidan BYuDning quyidagi grafalari to‘ldiriladi: 1, 2, 3, 5, 7 (post kodi), 8, 9, 11, 12, 13, 14, 17, 17a, 18, 19, 20, 22, 23, 24, 26, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 49, 50, 54, “V” va “S”. 
 5. Ushbu Qoidaning 4-bandida ko‘rsatib o‘tilgan BYuD grafalari (1, 17, 17a, 43, 44-grafalardan tashqari), Yo‘riqnomaning 4-bobiga muvofiq to‘ldiriladi. 
 6. BYuDning 1, 17, 17a, 43, 44-grafalari quyidagicha to‘ldiriladi: 
 1-grafa. “Deklaratsiya turi”: 
 grafaning birinchi bo‘lmasida tovarlarni olib o‘tish yo‘nalishi ko‘rsatiladi — “EK”; 
 grafaning ikkinchi bo‘lmasida bojxona rejimi kodi erkin bojxona zona “71” ko‘rsatiladi; 
 grafaning uchinchi bo‘lmasida tovarlar elektron shaklda deklaratsiyalanganda “ED” yozuvi ko‘rsatiladi, qog‘oz shaklda deklaratsiyalanganda ushbu bo‘lma to‘ldirilmaydi. 
 17-grafa. “Kelib tushadigan mamlakat”: 
 grafada “O‘zbekiston” ko‘rsatiladi. 
 17a-grafa. “Kelib tushadigan mamlakat kodi”: 
 grafada Dunyo mamlakatlari tasniflagichiga muvofiq O‘zbekiston Respublikasining kodi ko‘rsatiladi. 
 43-grafa. 
 Mazkur grafada quyidagilar ko‘rsatiladi: 
 “1” — agar “Navoiy” EIIZ qatnashchisining o‘z ehtiyojlari uchun mo‘ljallangan mahsulotni “Navoiy” EIIZga joylashtirilsa; 
 “0” — agar “Navoiy” EIIZ qatnashchisining o‘z ehtiyojlari uchun mo‘ljallanmagan mahsulotni “Navoiy” EIIZga joylashtirilsa. 
 44-grafa. “Qo‘shimcha ma’lumotlar/taqdim etilayotgan hujjatlar”: 
 Grafada 899 tartib raqami ostida mazkur Qoidalarning ilovasida keltirilgan hujjatlarning raqami va sanasi ko‘rsatiladi. 
 7. Bojxona rasmiylashtiruvi bo‘yicha mutaxassisi tomonidan BYuDning quyidagi grafalari to‘ldiriladi: 1, 2, 3, 5, 7 (post kodi), 8, 9, 11, 12, 13, 14, 15, 15a, 18, 19, 20, 21, 22, 23, 24, 25, 26, 28, 29, 30, 31, 32, 33, 34, 35, 36, 37, 38, 40, 41, 42, 43, 44, 45, 46, 47, 48, 49, 50, 54, “V” va “S”. 
 8. Ushbu Qoidaning 7-bandida ko‘rsatib o‘tilgan grafalar (1, 43 va 44-grafalardan tashqari) Yo‘riqnomaning 5-bobiga muvofiq to‘ldiriladi. 
 9. BYuDning 1, 43 va 44-grafalari quyidagicha to‘ldiriladi: 
 1-grafa. “Deklaratsiya turi”: 
 grafaning birinchi bo‘lmasida tovarlarni olib o‘tish yo‘nalishi ko‘rsatiladi — “IM”; 
 grafaning ikkinchi bo‘lmasida bojxona rejimi kodi erkin bojxona zona “71” ko‘rsatiladi; 
 grafaning uchinchi bo‘lmasida tovarlar elektron shaklda deklaratsiyalanganda “ED” yozuvi ko‘rsatiladi, qog‘oz shaklda deklaratsiyalanganda ushbu bo‘lma to‘ldirilmaydi. 
 43-grafa. 
 Mazkur grafada quyidagilar ko‘rsatiladi: 
 “1” — agar “Navoiy” EIIZ qatnashchisining o‘z ehtiyojlari uchun mo‘ljallangan mahsulotni “Navoiy” EIIZga joylashtirilsa; 
 “0” — agar “Navoiy” EIIZ qatnashchisining o‘z ehtiyojlari uchun mo‘ljallanmagan mahsulotni “Navoiy” EIIZga joylashtirilsa. 
 44-grafa. “Qo‘shimcha ma’lumotlar/taqdim etilayotgan hujjatlar”: 
 Grafada 899 tartib raqami ostida mazkur Qoidalarning ilovasida keltirilgan hujjatlarning raqami va sanasi ko‘rsatiladi. 
 10. Bojxona rasmiylashtiruvi bo‘yicha mutaxassisi tomonidan BYuDning quyidagi grafalari to‘ldiriladi: 1, 2, 3, 5, 7 (post kodi), 8, 9, 11, 12, 13, 14, 15, 15a, 18, 19, 20, 21, 22, 23, 24, 25, 26, 28, 29, 30, 31, 32, 33, 34, 35, 36, 37, 38, 40, 41, 42, 43, 44, 45, 46, 47, 48, 49, 50, 54, “V” va “S”. 
 Mazkur bandning birinchi xatboshisida ko‘rsatib o‘tilgan grafalar (37 va 44-grafalardan tashqari) Yo‘riqnomaning 4 va 6-boblariga muvofiq to‘ldiriladi. 
 “Navoiy” EIIZga joylashtirilgan tovarlarni O‘zbekiston Respublikasi hududidan tashqariga olib chiqishda BYuDning 37 va 44-grafalari quyidagicha to‘ldiriladi: 
 37 — grafa “Protsedura”: 
 a) “Navoiy” EIIZga joylashtirilgan chet el tovarlarini o‘zgartirilmagan holatda reeksport bojxona rejimiga rasmiylashtirishda “11 71 074”; 
 b) “Navoiy” EIIZga joylashtirilgan O‘zbekiston Respublikasi tovarlarini o‘zgartirilmagan holatda eksport bojxona rejimiga rasmiylashtirishda “10 71 174”; 
 v) “Navoiy” EIIZda ishlab chiqarilgan tovarlarni eksport bojxona rejimiga rasmiylashtirishda “10 71 274” ko‘rsatiladi. 
 44-grafa. “Qo‘shimcha ma’lumotlar/taqdim etilayotgan hujjatlar”: 
 Grafada 899 tartib raqami ostida mazkur Qoidalarning ilovasida keltirilgan hujjatlarning raqami va sanasi ko‘rsatiladi. 
 11. Bojxona rasmiylashtiruvi bo‘yicha mutaxassisi tomonidan BYuDning quyidagi grafalari to‘ldiriladi: 1, 2, 3, 5, 7 (post kodi), 8, 9, 11, 12, 13, 14, 15, 15a, 18, 19, 20, 21, 22, 23, 24, 25, 26, 28, 29, 30, 31, 32, 33, 34, 35, 36, 37, 38, 40, 41, 42, 43, 44, 45, 46, 47, 48, 49, 50, 54, “V” va “S”. 
 Mazkur bandning birinchi xatboshisida ko‘rsatib o‘tilgan grafalar (15, 15a, 37 va 44-grafalardan tashqari) Yo‘riqnomaning tegishli boblariga muvofiq to‘ldiriladi. 
 “Navoiy” EIIZdan O‘zbekiston Respublikasi bojxona hududiga olib kiriladigan tovarlarni rasmiylashtirishda BYuDning 15, 15a, 37 va 44-grafalari quyidagicha to‘ldiriladi: 
 15-grafa. “O‘zbekiston” ko‘rsatiladi; 
 15a-grafa. Dunyo mamlakatlari tasniflagichiga muvofiq O‘zbekiston Respublikasining kodi ko‘rsatiladi. 
 37-grafa. “Protsedura”: 
 a) “Navoiy” EIIZga olib kirilgan chet el tovarlarini o‘zgartirilmagan holatda O‘zbekiston Respublikasi bojxona hududiga olib kirish uchun rasmiylashtirishda “** 71 075”; 
 b) “Navoiy” EIIZga olib kirilgan O‘zbekiston Respublikasi tovarlarini o‘zgartirilmagan holatda reimport bojxona rejimiga rasmiylashtirishda “41 71 175”; 
 v) “Navoiy” EIIZda ishlab chiqarilgan tovarlarni O‘zbekiston Respublikasi bojxona hududiga olib kirish uchun rasmiylashtirishda “** 71 275” ko‘rsatiladi. 
 44-grafa. “Qo‘shimcha ma’lumotlar/taqdim etilayotgan hujjatlar”: 
 Grafada 899 tartib raqami ostida mazkur Qoidalarning ilovasida keltirilgan hujjatlarning raqami va sanasi ko‘rsatiladi.
 1. “Navoiy” EIIZ qatnashchisining mazkur Ro‘yxatga keltirilgan ilovaga muvofiq arizasi;
 2. “Navoiy” EIIZda ro‘yxatdan o‘tganlik to‘g‘risidagi guvohnomaning nusxasi;
 3. Ishlab chiqarish uchun “Navoiy” EIIZ hududiga olib kirilishi mo‘ljallanayotgan tovarlar to‘g‘risidagi ma’lumotlar (tovarning nomi, miqdori, O‘zbekiston Respublikasi TIF TN bo‘yicha kodi, qiymati, kelib chiqish mamlakati);
 4. Ishlab chiqarish uchun tovarlar (xorijiy tovarlar va O‘zbekiston tovarlari) hamda mahsulotlar bilan amalga oshiriladigan operatsiyalar va bunday operatsiyalarni amalga oshirish natijasida olinadigan mahsulotni ishlab chiqarishdagi ularning sarflash normalari to‘g‘risidagi ma’lumotlar;
 5. O‘zbekiston Respublikasi tashqarisiga olib chiqib ketishga, “Navoiy” EIIZning boshqa qatnashchisiga yoki “Navoiy” EIIZ qatnashchisi hisoblanmaydigan shaxsga O‘zbekiston Respublikasi hududida foydalanish uchun berish (begonalashtirish) mo‘ljallanayotgan mahsulot to‘g‘risidagi (tovarning nomi, miqdori, O‘zbekiston Respublikasi TIF TN bo‘yicha kodi, xorijiy tovarlar va O‘zbekiston tovarlarining mahsulot birligidagi tarkibi, mahsulot birligining qiymati) ma’lumot.
 1. Tovarlarga aloqador “Navoiy” EIIZ qatnashchisining nomi va manzili.
 2. Shartnoma raqami va sanasi.
 3. Yuk kuzatuv hujjatlari raqami va sanasi (invoys, schyot-faktura, SMR, Karnet TIR, temir yo‘l yuk xati, avianakladnoy)
 4. Taqdim etilgan hujjatlar asosida tovarlar tasnifi:
 a) tovarning savdo va/yoki texnik tafsiloti;
 b) TIF TN bo‘yicha kod raqami (tovarning 10 belgili kodi ko‘rsatiladi);
 v) tovarning o‘lchov birligidagi miqdori (kg, litr, metr, dona va h. k.);
 g) tovarning shartnoma bo‘yicha qiymati.
 5. “Navoiy” EIIZda tovarlardan foydalanadigan shaxsning nomi va manzili (agar tovarlar foydalanish uchun berishga (begonalashtirish) mo‘ljallanayotgan bo‘lsa).
 6. “Navoiy” EIIZda tovarlardan foydalanish uchun “Navoiy” EIIZ boshqa qatnashchisiga beriladigan (begonalashtirish) taqdirda 15 kun oldin bojxona organiga xabar berish bo‘yicha ma’lumot.
 Sana, imzo, muhr